
Mga rebolusyonaryong tungkulin 
sa panahon ng eleksyon 


À ng mga eleksyon sa ilalim ng bulok na nagha- Mistula itong malaking karnabal na pang-aliw sa ma- 


haring reaksyunaryong estado at sistema ay hu- mamayan. Sinasamantala nito ang kanilang kahirapan 

wad at palaging batbat ng anomalya at karaha- at inaakit sila ng pera at ibang materyal na bagay pa- 
san. Ang mga ito ay konsentradong paligsahan ng la- ra makuha ang kanilang boto. Ang pagboto nila ay na- 
kas, salapi at mga maniobra ng magkakaribal na elitis- gagamit na palamuti para pagmukhaing demokratiko 
tang paksyon sa papet na reaksyunaryong paghahari. ang proseso. Habang napaaasa pa ang mamamayan sa 
Karahasan, panunuhol at pandaraya ang pinakasusi sa mga reaksyunaryong eleksyon, malaking mayorya pa 
likod ng tagumpay. rin ang napalalahok dito. 

Hindi ito tunay na demokratikong proseso at hin- Gayunman, sa limitadong antas na kakayanin sa 
di sumasalamin sa tunay na interes ng sambayanan. ilalim ng reaksyunaryong estado at sistema, maaari at 
mahalaga pa ring masamantala ang mga reaksyu- 
naryong eleksyon upang makakuha ng mga kong- 
kretong pakinabang sa interes ng mamamayan at 
ng rebolusyonaryong kilusan. Tungkulin ng mga re- 
bolusyonaryong pwersa na masusing gabayan ang 
mamamayan sa pagkilos sa mga reak- 

syunaryong halalan. 

Inilalapat ng rebolusyonaryong 
aw kilusan ang dalawahang taktika sa 
PEN mga panahon ng reaksyunaryong 
k eleksyon. Saligang tungkulin nitong 
ilantad ang kahungkagan ng mga 

reaksyunaryong eleksyon at ang 
kabulukan ng kinapapalooban ni- 
tong sistema. Binibigyang-diin 
ang armadong pakikibaka bilang 
tiyak at pangunahing paraan ng 
pag-agaw sa kapangyarihang 
pampulitika upang makamit ang 
IG pundamental at ganap na panlipu- 
tA nang pagbabago. 


Mga tampok sa Dalawang kaso ng Malawakang suporta Usapang pangkapaya- 
R A pang-aagaw ng lupa sa Morong 43 paan sa rehimen, 
Isyung ito... PAHINA 5 PAHINA 7 | sarado na PAHINA 11 


Kaalinsabay nito, sinasagpang 
din ng rebolusyonaryong kilusan 
ang mga pagkakataong ibinubukas 
ng eleksyon upang palawakin ang 
gawaing alyansa sa iba't ibang an- 
tas. Nakikipagkaisa ito sa mga kan- 
didato at partidong handang mag- 
taguyod sa demokratiko at patriyo- 
tikong interes at kagalingan ng ba- 
yan. Sa pagpwesto ng mga alyado 
at progresibo, naisusulong ang 
mga pakikibaka ng bayan sa loob 
ng parlamento. Nagagamit iyon sa 
pagpapalakas ng mga organisasyon 
at kilusang masa at napagsisilbi 
ang rekurso ng reaksyunaryong es- 
tado para sa tuwirang pakinabang 
ng bayan. Sa kabilang panig, sina- 
samantala nito ang kontradiksyon 
sa hanay ng mga reaksyunaryo up- 
ang lalong ihiwalay at birahin ang 
mga pangunahin at pusakal na ka- 
away ng mamamayan at rebolu- 
syon. 

Pangmatagalan o panandalian 
man ang mga nabubuong alyansa 
sa mga panahon ng eleksyon, ma- 
halagang maging tuluy-tuloy ang 
edukasyong pampulitika, pag-oor- 
ganisa at pagpapakilos sa mga 
pwersang nakikipagkaisa kahit ta- 
pos na ang mga eleksyon. Sa ga- 
yon, higit na mapauunlad ang rela- 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

ng Komite Sentral ng Partido Komunista ng Pilipinas 


syon sa kanila at maaasahan ang 
tuluy-tuloy nilang pakikipagtulu- 
ngan sa rebolusyonaryong kilusan 
at sa mamamayan. 

Sa panahon ng mga reaksyunar- 
yong halalan, tumatampok at pina- 
ngangalagaan ng mga rebolusyo- 
naryong pwersa ang malawak na 
mga rebolusyonaryong erya na di- 
nadayo ng mga pulitiko. Inoobliga 
ng mga rebolusyonaryong pwersa 
ang mga pulitiko na gumalang at 
sumunod sa batas at patakaran ng 
rebolusyonaryong gubyernong ba- 
yan. Ang pangangampanya sa loob 
ng mga rebolusyonaryong erya ay 
pinahihintulutan nang may mahig- 
pit na mga kundisyon at pagkontrol 
laluna sa pagpasok at galaw ng 
mga armadong pwersa. Hindi hina- 
hayaan ang mga pasista at sagad- 
saring reaksyunaryo na magkalat 
ng kanilang propaganda, maniktik 
at manligalig sa mga lugar na ito. 

Tampok sa kasalukuyang elek- 
syon ang paglahok ng mga progre- 
sibong kandidato at partido. Isina- 
sagawa nila ang malawakang kam- 
panya ng pagpukaw, pag-oorganisa 
at pagpapakilos sa masa bilang pa- 
raan upang abutin ang milyun-mil- 
yong mamamayan. Sa pamamagi- 
tan nito, ibayong lumalawak ang 

kanilang impluwensya at organisa- 
syon at naitataas ang kakayahan 
ng mamamayan na labanan ang 
naghaharing reaksyunaryong rehi- 
men at buong bulok na sistema. 

Ito ang dahilan kung bakit ga- 
noon na lamang ang interes ng ma- 
mamayan na kumilos at suportahan 
sila sa kabila ng maraming balakid. 
Sa mga nagdaang taon, mabisa ni- 
lang nagamit ang parlamento katu- 
wang ng demokratikong kilusang 
masa upang itaguyod ang pamban- 
sa-demokratikong adhikain at inte- 
res ng mamamayan sa kabila ng pa- 
giging napakaliit na minorya. Kaya 
naman puspusan ang mga sagadsa- 
ring reaksyunaryo na hadlangan 
ang pagsisikap ng mga progresi- 
bong partido. Pangunahing target 
ng pasistang mga atake ang mga 
progresibong lider, aktibista at ta- 
gasuporta nila. Target din sila ng 
sistematikong pandaraya. 

Sa harap ng pagkakasa ng auto- 
mation ng halalan sa Mayo, maaa- 
ring maging mas masahol habang 
mas sopistikado ang gagawing 
pandaraya. 

Sa gayon, kailangang mas ma- 
talino, planado, koordinado at sis- 
tematiko ang pagkilos ng mamama- 
yan at ng kanilang mga progresi- 
bong pwersa upang harapin, ilan- 
tad at sikaping masagkaan kapwa 
ang pandaraya at mga pasistang 
atake laban sa kanilang hanay. 

Nagaganap din ang kasaluku- 
yang eleksyon sa harap ng pagpu- 

pumilit ng naghaharing rehimeng 
US-Arroyo na makapangunyapit sa 
poder at makaiwas na harapin ang 
napakarami nitong mabibigat na 
krimen sa bayan. Lalo itong tumi- 
tingkad ngayong ibayong lumalala 
ang kahirapan, kaapihan at diskun- 
tento ng mamamayang hinahamba- 
los ng napakatinding krisis pangka- 
buhayan at mga pasistang atake. 
Pinalalakas nito ang hinaing ng 
mamamayan na ibsan ang kanilang 
kahirapan at kaapihan at magkaro- 
on ng makabuluhang pagbabago sa 
bansa. Ibinubukas nito ang pagka- 
kataong makipag-alyansa sa mga 
partido at kandidatong kalaban ng 
pangkating Arroyo at papet na 
paghahari, gayundin, sa mga han- 
dang makipagtulungan sa pagtata- 
guyod sa mga batayang interes at 
pagpapagaan sa mabigat na mga 
pasanin ngayon ng mamamayan. 
Dapat ding ilantad at birahin 
ang mga partido at kandidato, ma- 
ging ng oposisyon, na marami ring 
mabibigat na kasalanan sa mama- 
mayan. Dapat ilantad ang mga ta- 
hasang nagtutulak ng mga pataka- 


rang yumuyurak sa karapatan at in- 
teres ng mamamayan. Dapat ilan- 
tad ang kahungkagan ng programa 
ng mga partidong nambobola la- 
mang. Dapat batikusin yaong mga 
partidong lalo lamang magpapahi- 
rap sa mamamayan at aatake sa ka- 
nilang rebolusyonaryong kilusan, 
oras na makapwesto sa kapangyari- 
han. 

Habang nagaganap ang reak- 
syunaryong eleksyon, dapat patu- 
loy na paigtingin ang mga taktikal 
na opensiba at bigyan ng partiku- 
lar na pansin ang pagbira sa mga 
pinuno ng pasismo at terorismo. 
Sa panahon ng eleksyon, mahala- 
gang bigyan ng higit na diin ang 
paglulunsad ng mga taktikal na 
opensiba laban sa pinakasagadsa- 
ring reaksyunaryong mga pulitiko 
at mga armadong galamay nila, at 
laban sa pinakamalalaki at kina- 
mumuhiang mga mandarambong, 
mangungurakot at may mga utang 
na dugo sa rebolusyon at mama- 
mayan. 

Kaalinsabay nito, dapat mapag- 
handaan din ang malaking posibili- 


dad ng malawakang pandaraya, pa- 
nanabotahe at pagbigo sa elek- 
syon, hanggang sa pagpapataw ng 
“emergency rule,” “pamumunong 
transisyon” o tahasang batas mili- 
tar at iba pang marurumi at mara- 
rahas na pakanang niluluto ng nag- 
haharing rehimen. Dapat mabilis at 
epektibong mapamunuan ng Parti- 
do at mga rebolusyonaryong pwer- 
sa ang nagbabadyang pagbulwak 
ng mas malawakang direktang pag- 
laban ng mamamayan na maaaring 
humantong sa mga pag-aalsa at 
paggigiit ng kapangyarihang ba- 
yan. 

Matuloy man o hindi ang elek- 
syon, anupaman ang ireresultang 
sitwasyon pagkatapos ng Mayo 
2010, tiyak na magpapatuloy ang 
pagkulo ng diskuntento ng masa at 
alitan ng mga reaksyunaryo. Dapat 
palaging maging alerto sa bawat 
pihit ng sitwasyon at pag-ibayuhin 
ang pleksibilidad at inisyatiba para 
masagpang ang mga oportunidad 
para mamayani at lalong makapag- 
palakas ang mamamayan at mga re- 
bolusyonaryong pwersa. ABI 


Kontra-Daya, nagbabala laban sa pagpalya ng eleksyon 


inakailangan ang pagkilos ng mamamayan saka- 
ling pumalya ang eleksyon sa Mayo o kaya'y ipa- 
taw ang batas militar bunsod nito. Ito ang pinagkai- 
sahan ng mga nagtatag sa Kontra-Daya 2010, isang 
malawak na koalisyon ng mga taong simbahan, guro, 

mga eksperto sa information technology (IT), mga es- 
tudyante, mga aktibista at iba pa na may layong mag- 
karoon ng kapani-paniwala at walang dayaang hala- 
lan sa darating na Mayo. Inianunsyo ang pagbubuo 
ng Kontra-Daya sa Intramuros, Maynila noong Pebre- 
ro 17. 

Kabilang sa mga nag-buo ng Kontra-Daya 2010 si- 
na Fr. Jose Dizon ng Solidarity Philippines, Sr. Mary 
John Mananzan ng Association of Major Religious Sup- 
eriors of the Philippines (AMRSP), Bishop Elmer Bo- 
locon, Archbishop Oscar Cruz, manunulat at artistang 
si Bibeth Orteza, Grace Poe-Llamanzares, syentistang 
si Prof. Giovanni Tapang, Atty. Harry Roque, Henri 
Khan, Bettina Legarda, Fernando Gaite ng COURAGE at 
Renato Reyes ng Bagong Alyansang Makabayan (BA- 
YAN). 

Anang koalisyon, lumilinaw ang mga palatandaan 
ng pagpalya ng eleksyon dahil sa nagpapatuloy na 
mga problema sa pinakaunang paggamit ng kompyu- 
ter sa pagboto at bilangan. Nadagdagan pa ang prob- 

lemang ito nang aminin ng Nation- 
al Power Corporation ang malaking 
problema sa kakulangan ng suplay 
ng kuryente bunsod ng tagtuyot sa 
bansa. 

Palagi ring itinutulak ng mga 
alipures ni Gloria Arroyo tulad ni 
Defense Sec. Norberto Gonzales na 
si Arroyo ang magsisilbing “pangu- 
long pantransisyon” kapag naga- 
nap ang gayong senaryo. Isinusu- 
long din ni Senate Pres. Juan 
Ponce Enrile ang kanyang ideya na 
kung magkagayon man, isinasaad 
umano ng bagong konstitusyon na 
ang Armed Forces of the Philip- 
pines at Philippine National Police 
ang siyang papapel bilang officer- 
in-charge (OIC) at siyang pipili 
kung sino ang magiging pansaman- 
talang pangulo ng bansa. 

Ani Reyes, sakaling magkatotoo 
ang masasamang pangitaing ito, 
nakahanda ang BAYAN na pakilusin 
ang malaking bilang ng mamama- 
yan para biguin ang imbing paka- 
nang ito. 

Gumawa ang Kontra Daya 2010 
ng website (www.kontradaya.org) 
para masubaybayan ng mamamayan 
ang mga usapin sa eleksyon. Hini- 
mok din nito ang publiko na mag- 
padala ng mga ulat sa pamamagi- 
tan ng kontradaya@gmail.com. W 


Pinalobong badyet, kinundena 


ariing kinundena ng iba't ibang sektor ang patagong pagsi- 
Mei ni Gloria Arroyo at ng kanyang mga alipures sa Kon- 

greso ng P119 bilyong “di programadong pondo” para sa 
presidente at P64.6 bilyong dagdag na pork barrel sa pambansang 
badyet para sa 2010. 

Pinirmahan ni Arroyo noong Pebrero 10 ang badyet para sa 2010 
na umabot sa P1.54 trilyon, mas mataas nang 8% (P115 bilyon) 
kumpara sa badyet para sa 2009. Hindi kasama sa badyet na ito ang 
mga isiningit na pondo kaya sa katunayan, umaabot sa P1.723 tril- 
yon ang inaprubahang badyet ni Arroyo. 

Ginawa ang mga pagsisingit sa pulong ng Bicameral Conference 
Committee na siyang nagpipinal ng mga batas bago ito isumite pa- 
ra pirmahan ni Arroyo. Nais sana ng mga kongresista na kunin mu- 
la sa nakalaang pambayad ng utang ang P64.6 bilyong dagdag na 
pork barrel. Tumanggi si Arroyo na bawasan ang nakalaang pamba- 
yad ng utang pero hindi niya tinanggal ang mga proyektong nagpa- 
palobo sa pork barrel at ang sarili niyang pondo. Aniya, ang mga 
mambabatas na ang bahalang magpalitaw ng rebenyu para magka- 
roon ng pondo para rito. Magagawa nila ito sa pamamagitan ng dag- 
dag na pangungutang at pagpapataw ng karagdagang mga buwis. 
Ito'y sa gitna ng napakabigat nang mga buwis na pinapasan ng ma- 
mamayan at matinding krisis sa ekonomya. 

Samantala, nakapaloob sa inaprubahang badyet para sa 2010 
ang probisyong anti-impoundment, na mag-aalis ng kapangyarihan 
sa susunod na presidente na kontrolin ang pondong pork barrel ng 
mga kongresista. Ang kapangyarihang ito ang ginagamit ni Arroyo 
upang paboran ang mga kaalyado niya para makapagpasasa sila sa 
pork barrel. Sa kabilang banda, iniipit naman niya ang pork barrel ng 
mga nasa oposisyon. Mula pa noong 2005 ay wala nang ibinabaha- 
gi kahit isang kusing sa mga progresibong kongresista at iba pang 
pinakamasusugid na lumalaban kay Arroyo. ABI 


Pagsasara ng pabrika sa Cebu, tinututulan ng mga manggagawa 


TINUTUTULAN ng mahigit 100 manggagawa ang pla- 
nong pagsasara ng Alta Mode Incorporated, isang pa- 
gawaan ng damit sa Mactan Export Processing Zone 
(MEPZ) II sa Lapu-Lapu City, Cebu. Nakatakda silang 
maglunsad ng kilos protesta sa Pebrero 23 para mapi- 
gilan ang pagsasara ng pabrika. 

Ang Alta Mode Incorporated ay subkontraktor at 
tagaeksport ng mamahaling damit na may tatak tulad 
ng Abercrombie and Fitch. 

Noong Pebrero 11 ay nagsampa na ng notice of 
strike ang mga manggagawa sa National Conciliation 
Mediation Board sa Cebu City makaraang ihayag ng 
kumpanya na magsasara ito. Sinundan ito ng isang 
rali noong Pebrero 15 ng mga kasapi ng Alta Mode 
Workers” Union dahil pinagbabawalan na silang pu- 

masok sa MEPZ II tatlumpung araw bago ang pagsa- 
ra ng pagawaan. Nakatakda itong magsara sa Marso 
15. 

Idinadahilan ng kumpanya sa mga manggagawa na 
nalulugi ito kaya ititigil na ang operasyon nito. Ngu- 
nit ayon kay Renante Palino, presidente ng unyon, 
ang totoong dahilan ay ayaw nitong harapin ang mga 
manggagawa na naggigiit ng kanilang mga karapatan 
at kagalingan. 

Mula nang mag-opereyt ang kumpanya sa MEPZ II 
noong 1999 ay unti-unti nang tinatanggal ang mga 
benepisyo ng mga manggagawa tulad ng 13th month 
pay. Bunsod nito ay nagbuo ng unyon ang mga mang- 
gagawa, na tinangkang buwagin ng maneydsment ng 
kumpanya. ABI 

Dalawang kaso ng pang-aagaw 
ng lupa, isiniwalat 


atunay na naman ng kainutilan ng Comprehensive Agrarian Reform 
Presen (CARP) ang dalawang kaso ng pang-aagaw ng lupa sa Bu- 
lacan at Leyte. Parehong nakapailalim sa CARP ang naturang mga 
lupa subalit binabalewala ito ng mga mangangamkam na nasa kapangya- 


rihan. 

Inaangkin para umano sa pro- 
yektong pangkalikasan. Mahigit 
30 taon nang pinauunlad ng 230 
pamilyang magsasaka ang 375 ek- 
taryang mga palayan at maisan sa 
Sityo Malapad, Barangay Sibul, San 
Miguel, Bulacan. Hawak ng mga 
magsasaka ang mga Certificate of 
Land Ownership Award (CLOA) bi- 
lang mga benepisyaryo ng CARP. 
Ngunit nangangamba sila ngayon 
na mababalewala ito dahil inaang- 
kin ang malawak na lupaing ito ng 
pamilya ni Rep. Luis Villafuerte 
(Camarines Sur, 2nd District). 

Ayon sa Lingap Magsasaka, 
isang organisasyong kaanib ng Ki- 
lusang Magbubukid ng Pilipinas 
(KMP), mula noong Abril 2009 ay 
tatlong beses nang pumunta sa lu- 
gar sina Villafuerte at mga tauhan 
niya. 

Nagpatawag ng pulong ng mga 
magsasaka si Villafuerte sa una ni- 
yang pagdalaw sa Sit- . 
yo Malapad. Nagpai- 
kot ang mambabatas Ñ 
ng mga papel para lag- 
daan at sinabing ito ay 
attendance sheet lamang. 
Huli na nang kanilang ma- 
pagtanto na iyon pala ay 
kasunduan ng “dona- 
syon.” Ibig sabihin, naibi- 
gay nila nang walang bayad 
ang ilandaang ektaryang lupa 
na binubungkal nila sa isang pang- 
kalikasang proyekto ng Good Earth. 
Ang Good Earth ay isang founda- 
tion na pinamumunuan ng anak ni 
Villafuerte na si Mylene Villafuerte- 
Matti at asawa nitong si James 
Matti. Nanaig din ang takot sa mga 

magsasaka dahil pinaliligiran sila 
noon ng mga tauhang militar na 
kasama ni Villafuerte. 

Nang bumalik sa lugar si Vil- 
lafuerte ay hinikayat niya ang mga 
magsasaka na maging manggaga- 
wang bukid na lamang ng Good 
Earth. Magtatanim na lamang uma- 
no sila ng mga kawayan at iba 
pang cash crop sa halip na palay at 
mais. 

Sa ikatlong pagkakataon, ang 
pumunta ay ang anak at manugang 
ni Villafuerte na may kasa-kasa- 
mang mga Scout Rangers ng Philip- 
pine Army. Sinarbey nila ang lugar, 
nilagyan ng mga muhon, itinumba 
ang malalaking punong kahoy at 
pinalitan ng mga bagong kahoy at 
kawayan. 

Sa laking galit ng mga residen- 
te, hindi sila sumipot sa pulong na 
ipinatawag ng mga Villafuerte. 


Dating huwes, nang-agaw ng 
lupa sa Leyte. Inaagaw naman ni 
dating Court of Appeals Justice 
Vicente “Cheng” Veloso ang 429 
ektaryang lupang agrikultural na 
sinasaka ng 144 magsasakang mga 
benepisyaryo ng CARP. Ang lupaing 
ito ay estratehikong nakalatag sa 
hangganan ng mga bayan ng 
Alang-alang at San Miguel at ng 
Tacloban City sa Leyte. 

Binubungkal na ng mga magsa- 
saka ang nasabing mga lupain mu- 
la pa noong dekada 1930, ayon sa 
pananaliksik ng Samahan han Gud- 
ti nga Parag-uma sa Sinirangan Bi- 
sayas (SAGUPA-SB), panrehiyong 
organisasyon ng mga magbubukid 
sa Eastern Visayas. Noong 1974, sa 
bisa ng PD 625 ay ipinailalim ang 
lupa sa pangangasiwa ng Leyte 
Sab-a Basin Development Author- 
ity (LSDA). Sinaklaw ng LSDA ang 
3,000 ektarya sa mga bayan ng Ja- 
ro, Alang-alang, Sta. Fe, Palo, Ba- 
rugo, Babatngon at San Miguel at 
ang lunsod ng Tacloban. Umaabot 
naman sa 8,000 ektaryang lupang 
agrikultural sa mga bayang na- 
banggit ang sinaklaw ng CARP. 

Noong 1991, ginawaran ng 
CLOA ang mga magsasaka ng 
Alang-alang ngunit noong 2001 ay 
kinansela ito ng Department of 
Agrarian Reform (DAR). Pumasok 
sa eksena si dating Justice Veloso 
noong 1997 nang ang- 
kinin niya ang 
mga titulo ng lu- 
pa para sa kan- 
yang mga kapa- 
milya at kamag- 
anak at palayasin 
ang mga magsa- 

saka gamit ang 
mga armadong 
goons na nagpakilalang 
mga pulis. Tinutukan ng mga 

goons ang mga magsasaka at sina- 
bihan silang huwag nang magta- 
nim ng niyog. Plano ni Veloso na 
tamnan ang lugar ng mga punong 
kahoy na ibebenta sa National Po- 
wer Corporation (NAPOCOR). 
Idinulog ang kaso sa Depart- 
ment of Agrarian Reform Adjudica- 
tion Board (DARAB). Ngunit noong 


DARAB pabor kay Veloso. Hindi la- 
mang ang mga magsasaka sa 
Alang-alang ang pinalayas kundi 
pati na rin ang mga magsasaka sa 
katabing mga bayan. 

Naglunsad noong Oktubre 2009 
ng pagsisiyasat ang SAGUPA-SB ka- 
sama ang KMP at mga partidong 
Anakpawis at Bayan Muna. Naki- 


riano ng Anakpawis, Rep. Teddy Ca- 
sino ng Bayan Muna at iba pang 
delegado sa DAR Region 8 at iba 
pang ahensya ng gubyerno. Walang 
ebidensyang nagpapatunay na pag- 
aari ni Veloso ang lupa. 

Nangako ang mga upisyal ng 
DAR na magsasagawa rin sila ng 
pagsisiyasat pero hanggang nga- 


2002, nagbaba ng desisyon ang 


pagdayalogo sina Rep. Rafael Ma- 


yon ay wala pa ring nangyayari. [E 


Importasyon ng asukal, tinututulan 


asukal ang inianunsyong pag-import ng gubyer- 

no ng asukal sa harap ng umano'y kakulangan ng 
suplay ng asukal sa bansa. Plano ng gubyerno na 
umangkat ng 150,000 metriko toneladang asukal para 
mapababa umano ang nagtataasang presyo ng asukal 
sa lokal na merkado. 

Kabilang sa mariing tumututol sa importasyon 
ng asukal ang mga organisasyon ng mga manggaga- 
wang bukid at manggagawa sa sentral, mga drayber, 
kargador at iba pang ineempleyo ng industriya ng 
asukal. Nagpahayag rin ng pagtutol ang pamahala- 
ang panlalawigan ng Negros Occidental, ang prubin- 
syang pinakamalaking prodyuser ng asukal sa buong 
bansa. 

Nagkakaisa ang naturang mga sektor na makasasa- 
ma sa industriya ng asukal at sa ekonomya ng bansa 
ang pag-aangkat ng asukal. Hindi maeengganyo ang 
mga may-ari ng tubuhan na mamuhunan dito. Magi- 
ging palaasa ang bansa sa inaangkat na asukal gaya 
ng nangyari sa bigas. Masasalanta nito ang hanapbu- 
hay ng anim na milyong magsasaka sa 17 prubinsya na 
nagtatanim ng tubo. 

Ayon sa pananaliksik ng IBON Foundation, ang 
biglaang pagtaas ng presyo ng asukal sa lokal na pa- 
milihan ay ibinunsod ng pagbawas sa suplay para sa 
lokal na konsumo bunga ng bultuhang pag-eksport ng 
137,000 metriko toneladang asukal sa US noong Ene- 
ro. Ang iniluwas na asukal ay 86% ng 158,906 metri- 
ko toneladang kota ng Pilipinas sa US para sa taong 
ito. Sa halip na unti-unti itong ieksport buwan-buwan 
hanggang sa mapunuan ang kota, bultuhan itong ini- 
luwas para masagpang ng mga negosyante ang mata- 
as na presyo ng asukal ngayon sa pandaigdigang pa- 
milihan. 

Dahil dito ay nakaltasan nang malaki ang suplay 
na nakalaan para sa lokal na konsumo at sumirit ang 
presyo ng asukal sa mga lokal na pamilihan. Panguna- 

eane ng iba't ibang sektor sa industriya ng 


hing nakinabang dito ang mga negosyanteng pinapa- 
boran ng rehimeng Arroyo mula sa Negros, Pampanga 
at Tarlac. 

Para naman maibsan ang ibinunga nitong kakula- 
ngan sa suplay, mag-aangkat ang gubyernong Arroyo 
ng 150,000 metrikong tonelada ng asukal na walang 
taripa. Ayon kay Jose Maria Montinola, tapapangulo 
ng Victorias Milling Corp. Farmers’ Multipurpose Coo- 
perative, P2.103 bilyon ang mawawalang pondo ng 
gubyerno sa binabalak na importasyon. Ang naturang 
pondo ay kakaltasin sa “tax expenditure subsidy” 
(TES) na dapat sana ay nakalaan para sa mga serbi- 
syong panlipunan para sa mga magsasaka sa tubu- 
han. 

Patung-patong ngayon ang kita ng mga negosyan- 
teng kasapakat ng pangkating Arroyo na kumita na sa 
bultuhang pag-eeksport ng asukal at ngayo'y kikita 
muli ng limpak-limpak sa pag-import na naman ng 
asukal. ABI 


ANG BAYAN Pebrero 21, 2010 


PANANALANTA NG PASISTANG ESTADO 


n 


Malawakang suporta sa Morong 43 


gan na iligal na inaresto at tinortyur noong Pebrero 6. Ang iligal na 


Per” na lumalawak ang suporta sa 43 manggagawang pangkalusu- 


pag-aresto ng 2nd Infantry Division ng Philippine Army ay naganap 
sa bahay-bakasyunan na pag-aari ni Dr. Melecia Velmonte sa Morong, 
Rizal habang ang 43 ay nagsasagawa ng pagsasanay-medikal para sa ka- 
nilang mga gawaing pangkalusugan sa mga komunidad. Si Dr. Velmonte 
ay konsultant ng Philippine General Hospital at professor emeritus sa 
University of the Philippines College of Medicine. 


Kabilang sa mga iligal na ina- 
resto ang mga doktor, nars, koma- 
drona at mga community health 
volunteer na nagsasanay sa mag- 
kasanib na pangangasiwa ng 
Council for Health and Develop- 
ment (CHD) at Community Medici- 
ne Development Foundation 
(COMMED). Ang CHD at COMMED 
ay kapwa mga non-government or- 
ganization na nagbibigay ng ser- 
bisyong pangkalusugan at pagsa- 
sanay-medikal sa mga maralitang 
komunidad. 

Isang batalyon ng mga sundalo 
mula sa 202nd Infantry Brigade ka- 
sama ang lokal na pulisya ang nag- 
sagawa ng reyd. Ginamit sa pag- 
aresto sa mga manggagawang 
pangkalusugan ang apat na siks- 
bay, dalawang armored per- 
sonnel carrier at iba pang 
sasakyang walang plaka 
o identipikasyon. 

Depektibo ang man- 
damyento de aresto na 
ginamit sa operasyon. 
Nakasaad rito ang panga- 
lan ng isang “Mario Conde” 
na hindi kilala sa bahay-ba- 
kasyunan at sa komunidad na 
kinalalagyan nito. Nagta- 
nim din ng mga baril, 
granada, bomba at 
mga sangkap sa pag- 
gawa ng bomba ang 
militar at pulisya sa 
bahay bakasyunan 
para palabasing mga 
kasapi ng Bagong 


ANG BAYAN Pebrero 21, 2010 


Hukbong Bayan (BHB) ang 43. Ipi- 
nagpipilitan ng militar na mga do- 
kumento sa paggawa ng bomba 
ang natagpuan nila sa lugar imbes 
na mga materyales sa pagsasanay- 
medikal. 

Idinetine ang 43 sa Camp Ca- 
pinpin, hedkwarters ng 202nd Bde. 
Dalawang araw na hindi pinaya- 
gang makipag-ugnayan sa kanilang 
mga pamilya at abugado ang 43 
manggagawang pangkalusugan. 

Mas masahol pa, dumanas ng 
tortyur at sekswal na harasment 
ang mga biktima sa kamay ng mi- 
litar. Sa loob ng 36 oras, nakapo- 
sas, nakapiring at tinortyur ang 
43. Hindi sila binigyan ng sapat na 
pagkain at kalayaan sa paggamit 


ng banyo. Kapag gagamit ng ban- 
yo, may sundalong maghuhubad 
ng kanilang panloob. May pagka- 
kataong hinawakan ng mga sunda- 
lo ang maseselang bahagi ng kata- 
wan ng ilan sa mga babaeng bihag 
nila. 

Pinagbawalan din ang mga bik- 
tima na matulog at mag-usap. Ini- 
lagay sila sa madidilim na selda at 
pwersahang pinakikinig sa naglala- 
kasang tunog ng mga putok ng ba- 
ril. Pinagsasampal din sila. Pwersa- 
han silang pinaaaming mga kasapi 
ng BHB. Ang ilan sa mga biktima 
ay nagkandasugat-sugat na ang 
braso dahil sa matagal na mahigpit 
na pagkakaposas. Ang isang baba- 
eng biktima ang ibinilad sa init ng 
araw nang malamang siya'y nire- 
regla. 

Isa sa mga biktima, si Dr. Alex 
Montes, 62, ay inakusahan ng mi- 
litar na kabilang umano sa espe- 
syal na yunit ng BHB na ipinadala 
raw para patayin si Ret. Gen. Jovi- 
to Palparan. Kinuryente at paulit- 
ulit na hinahampas ng 
kahoy sa dibdib si Dr. 
Montes. Pinatayo rin 
siya sa gilid ng ba- 

ngin at binugbog pa- 
ra paamining kasapi 
ng BHB. 

Nang mag-isyu ng 
writ of habeas corpus 
ang Korte Suprema 
noong Pebrero 10, 
walang kahihiyan 
itong binalewala ng 
pamunuan ng mili- 

tar. Hindi tumalima ang militar 
sa kautusang ipresenta sa korte 
ang 43. Kakatwang idinadahilan ng 
militar na mahirap at delikado ang 
pagbibyahe ng sa mga detenido 
mula sa Camp Capinpin sa Tanay, 
Rizal patungong Maynila dahil ma- 

syado silang marami at may panganib na agawin sila 
ng BHB sa daan. 

Patuloy ang pagdami ng mga kumukundena sa 
pagkakaaresto ng 43 manggagawang pangkalusugan 
at nananawagan para palayain sila. Kabilang dito ang 
United Methodist Church California- 

Pacific Conference, World Council 
of Churches, Caritas Aotearoa, 
Philippine Nurses Associa- 

tion, UP College of Medicine, 

Alliance of All Health Orga- 

nizations of the Nation, Alli- 
ance of Concerned Teachers, 
UP-Manila Student Council, mga 
estudyante sa medisina ng Trinity 
University of Asia, Philippine 
Solidarity Network of Aotea- 
roa, BAYAN-USA, Migrante- 
Middle East at marami 
pang iba. Sa pagkabahala 
rin ng International Com- 
mittee of the Red Cross 

sa nangyari sa 43, binisi- 


ta nila ang mga detenido, inalam ang kanilang kala- 
gayan at siniyasat ang pagtortyur sa kanila. 

Samantala, nagpahayag ng pagkabahala ang Lagu- 
na Medical Society dahil mula nang mahuli ang 43 
manggagawang pangkalusugan sa Morong ay nag-aa- 
tubili na ang mga nars at 
health volunteer na su- 
mama sa mga misyong 
medikal sa mga liblib na 
lugar sa takot na mapa- 
ratangan silang myem- 
bro o simpatisador ng 
BHB. 

Sinabi rin ng CHD na 
nadiskaril ang mga 
programang pangkalu- 
sugan nito para sa mga 
maralitang komunidad 

dahil sa pagkakakulong ng mga kawani nito, 
Nakatakda sanang maglunsad ang CHD ng 
misyong medikal sa Palawan na pakikina- 
bangan sana ng 3,000 myembro ng tri- 
bong Tagbanua. ABI 


Pagpapalaya sa aktibistang magsasaka, iginigiit 


IGINIGIIT ng mga kasapi ng iba't ibang grupong 
sektoral sa rehimeng Arroyo ang kagyat na pagla- 
ya ni Cirila Estrada, 49, isang aktibistang magsa- 
sakang iligal na inaresto ng pinagsanib na mga 
pwersa ng militar at pulis sa Iloilo City noong Peb- 
rero 12. Si Estrada ay papunta sa kanyang duktor 
sa lunsod nang bigla na lamang siyang hablutin ng 
mga ahente ng militar, piringan at sapilitang isa- 
kay sa isang van. Si Estrada ay myembro ng Pag- 
hugpong sang mga Mangunguma sa Panay kag Gu- 
imaras (PAMANGGAS), isang organisasyon ng mga 
magsasaka sa Panay. 

Upang igiit ang pagpapalaya kay Estrada, nag- 
lunsad ng mobilisasyon sa Iloilo City ang mga ka- 
sapi ng KARAPATAN, Makabayan, Gabriela, BAYAN- 
Panay at PAMANGGAS noong Pebrero 16. Kinabuka- 
san, pumunta sila sa Iloilo Rehabilitation Center 
(IRC) kung saan ikinulong si Estrada para kausapin 
ang provincial warden tungkol sa kanyang seguri- 
dad at kaligtasan. 

Si Estrada ay aktibo noong panahon ng dikta- 
durang Marcos sa pakikipaglaban para sa interes 


ng mga magsasaka bago siya maging boluntir ng 
PAMANGGAS. Nasa Iloilo City siya noon para bumi- 
li ng gamot at magpatingin sa doktor dahil sa sa- 
kit sa atay. Mayroon din siyang hika. 

Anang mga aktibista, ang iligal na pag-ares- 
to kay Estrada ay nagpapakita ng padron ng 
panggigipit sa mga kasapi ng mga progresibong 
organisasyon habang papalapit na ang eleksyon, 
tulad ng nangyari sa 43 manggagawang pangka- 
lusugan na iligal na inaresto sa Morong, Rizal ni- 
tong Pebrero at sinampahan ng mga gawa-ga- 
wang kaso. Tinukoy nila na panahon din ng elek- 
syon noong 2007 nang dukutin ng mga operati- 
bang militar sina Luisa Posa-Dominado ng SEL- 
DA-Panay at Nilo Arado, tagapangulo ng BAYAN- 
Panay at isa sa mga nominado ng partidong 
Anakpawis. 

Nangangamba ang mga aktibista na ang pag- 
aresto kay Estrada ay simula na ng mas marami 
pang pang-aatake sa mga progresibong organisa- 
syon at sa mga sumusuporta sa mga militanteng 
grupo. AB] 

PANANALANTA NG PASISTANG ESTADO 


n 


Paglabag sa karapatan ni Ka Jinggoy, kinundena ng NDFP 


Mama kinundena ng negotiat- 
ing panel ng National Demo- 
cratic Front of the Philippines 
(NDFP) ang paglabag ng AFP sa 
mga karapatan ni Kasamang 
Elizalde “Ka Jinggoy” Cafiete bi- 
lang isang sugatang bihag na wa- 
la nang kakayahang lumaban sa 
ilalim ng Internasyunal na Maka- 
taong Batas. 

Si Ka Jinggoy ay nadakip mata- 
pos magkalabanan ang BHB at mga 
elemento ng 3rd Special Forces 
Battalion ng Philippine Army sa 
Barangay Sarmiento, Laak, Com- 
postela Valley. Si Ka Jinggoy ay 
may mga tama ng bala nang mada- 
kip noong Enero 30. 

Unang dinala sa Camp Panacan 
Naval Hospital si Ka Jinggoy bago 
siya dinala sa Davao Medical Center 
para maoperahan noong Enero 31. 
Tatlong araw pa lamang matapos 


maoperahan, pwersadong inilipat 
si Ka Jinggoy pabalik sa Camp Pa- 
nacan Naval Hospital mula DMC. 
Wala itong kautusan mula sa korte 
at labag sa payo ng kanyang dok- 
tor. Binalewala ng militar ang pro- 
testa ng kanyang ina at kapatid na 
babae. 

Nag-aalala ang pamilya ni Ka 
Jinggoy sa kanyang kundisyon sa 
ospital na pangmilitar. Nangingi- 
nig pa si Ka Jinggoy nang Ilipat si- 
ya dahil sa matinding lagnat. Ma- 
ga rin ang kayang tiyan at maput- 
la't naninilaw ang kanyang kata- 
wan. Nahihirapan siyang huminga 
at madalas magmungkahi ng oxy- 
gen. 

Tahasang paglabag sa kanyang 
mga karapatan sa ilalim ng Inter- 
nasyunal na Makataong Batas ang 
sapilitang paglipat kay Ka Jinggoy 
na labag sa payo ng doktor na nag- 


opera sa kanya at ang tahasang 
pagbalewala ng militar sa kanyang 
pisikal na kalagayan. Isinasaad sa 
Internasyunal na Makataong Batas 
na ang mga sugatang hors de com- 
bat ay dapat gawaran ng espesyal 
na proteksyon, bigyan ng kinakai- 
langang pangangalagang medikal 
at hindi dapat maltratuhin sa anu- 
mang paraan. Niyurakan din ng mi- 
litar ang Comprehensive Agreement 
on Respect for Human Rights and 
International Humanitarian Law 
(CARHRIHL) sa pagitan ng GRP at 
NDFP. 

Noong Nobyembre 28, 2009 ay 
pinatay ang ama ni Ka Jinggoy ng 
mga pinaghihinalaang ahente ng 
7th Special Forces ng 25th IB. Hu- 
ling nakita ang ama ni Ka Jinggoy 
na kausap ang mga ito bago siya 
matagpuang patay at tadtad ng ta- 
ma ng bala kinabukasan. [AB] 


Panggigipit sa mga lider aktibista sa Aklan, 
kinundena 
KINUNDENA ng mga kasapi ng mga progresibong organisasyon 
sa Aklan ang pagsasampa ng kasong kriminal laban sa ilang 
mga kasapi nito. Sa isang rali noong Pebrero 16 na idinaos sa 
tapat ng Municipal Trial Court sa Kalibo, binatikos nila ang 
pag-isyu ng mandamyemto de aresto laban kay George Calaor, 
tagapagsalita ng Bagong Alyansang Makabayan (BAYAN)-Ak- 
lan at iba pang mga aktibista bilang bahagi ng panggigipit ng 
rehimeng Arroyo sa mga kritiko nito. 

Ang iba pang inisyuhan ng mandamyento de aresto ay si- 
na Nenita Tugna, tagapagsalita ng Kalipunan ng Damayang 
Mahihirap-Aklan, at mag-asawang Remy at Norma Zaldivia, 
mga residente ng isang maralitang komunidad sa Kalibo. Hin- 
di ikinulong sina Calaor at Tugna dahil nakapaglagak sila ng 
pyansa ngunit nakapiit ang mag-asawang Zaldivia. 

Sina Calaor at Tugna ay nagsilbing negosyador sa pagitan 
ng mga residente at mga pulis ng Kalibo na nagpapatupad ng 
demolition order sa komunidad sa Laserna St. sa Kalibo. Hini- 
hiling nina Calaor na ipatupad muna ang RA 9279 na nagsa- 
saad na dapat may relocation site munang nakahanda para sa 
mga residente bago ipatupad ang anumang demolisyon. Nang 
ituloy pa rin ang demolisyon sa pamamagitan ng paggiba sa 
bahay ng mga Zaldivia ay lumaban ang mga residente. ABI 


ANG BAYAN Pebrero 21, 2010 


Pagdukot at pamamaslang sa Albay 


MARIING kinukundena ng NDF-Bicol ang 


sunud-sunod na pagdukot at pamamaslang 
ng 2nd IBPA at 901st Brigade sa mga ino- 
senteng sibilyan sa prubinsya ng Albay. 
Hapon ng Pebrero 7 nang matagpuan 
ang naaagnas nang mga bangkay ng mga 
magsasakang sina Ananias Cardiente Jr. at 
Vicente Moradillo. Dinukot sila noong Enero 


15 ng mga elemento ng Special Operations 


Team (SOT) ng 901st Brigade sa Barangay 
Taplacon, Camalig. May mga bakas ng tor- 
tyur ang bangkay ng dalawang biktima. 

Binaril at pinatay ng mga sundalo ang 
sibilyang si Vergel Mapola Catubig sa isang 
pistahan sa Barangay Lawinon, Pio Duran 
noong Enero 30. Isa pang sibilyan sa Cama- 
lig ang dinukot, ginilitan ang leeg at pina- 
tay. Natagpuan ang bangkay niya sa bayan 
ng Jovellar. 

Bahagi ang mga insidenteng ito ng tak- 
tikang teror at maruming saywar na siste- 
matikong ginagamit ng 901st Brigade para 
maghasik ng takot sa mamamayan. ABI 

Mk MATATAGUMPAY NA OPENSIBA NG BHB 
Opensiba ng BHB sa Kalinga 


gupa ang mga tropa ng 21st IB at isang yunit ng 

Lejo Cawilan Command ng Bagong Hukbong Ba- 
yan (BHB) sa Mabaca, Balbalan, Kalinga noong alas- 
4:20 ng hapon ng Pebrero 10. Walang kaswalti sa pa- 
nig ng BHB. 

Nauna nang nalagasan ang 
kaaway nang mapatay ang 
tatlong sundalo at masugatan 
ang dalawa pa nang tamba- 
ngan ng BHB ang mga tropa 
ng 21st IB sa Mabaca noong 
Pebrero 4. Kinabukasan, nag- 
pamiting ang 21st IB sa Sityo 
Kalkatan, Mabaca at nagbanta 
na mananagot ang mga upis- 
yal ng barangay kapag "mabi- 
ra" muli ang kanilang tropa. 

Sa pangalawang labanan, 
halos 30 metro lamang ang 
pagitan ng mga Pulang man- 
dirigma sa mga papalapit na 
tropa ng AFP ngunit dahil ma- 
sukal ang gubat, naunang makapagpaputok ang mga 
Pulang mandirigma at nakuha nila ang inisyatiba sa 
labanan. Ang dalawang sumusunod na sundalo ay 
nagsitakbuhan palayo sa lugar. 


Tuwa. sundalo ang napatay nang muling magsa- 


hoy sa tuktok ng bundok bilang paghahanda sa pag- 
lalapagan ng helikopter. Bandang alas-1:45 ng ha- 
pon, dalawang Huey helikopter ang dumating subalit 
hindi ito nakalapag dahil inisnayp ng mga Pulang 
mandirigma. Pagbalik nito ay may kasama na itong 
helikopter na MG520 na isang 
oras na nag-istraping at nam- 
bomba sa kabundukan. Tat- 
long beses na bumalik ang 
mga helikopter para maghatid 
ng mga suplay at kunin ang 
mga kaswalti ng AFP. 
Nagaganap ang mga laba- 
nan sa gitna ng malakihang 
operasyon sa Kalinga na nag- 
simula nitong unang linggo 
ng Pebrero. Laking-batalyong 
mga tropa ng kaaway ang 
nag-ooperasyon sa mga baryo 
ng Mabaca, Poswoy, Balbala- 
sang at Poblacion sa Balba- 
lan. Mayroon ding mga nag- 
ooperasyong tropa sa ilang 
baryo ng mga bayan ng Pinukpuk, Upper Tabuk, Lu- 
buagan at Pasil. Kasama sa operasyon ng militar sa 
Baryo Dupag, Tabuk at Baryo Tanglag, Lubuagan ang 
mga elemento ng Cordillera People's Liberation Army 


Kinabukasan, pinutol ng mga sundalo ang mga ka- 


at CAFGU. 


ABI 


Mga taktikal na opensiba sa iba pang rehiyon 


napatay, 5 ang nasugatan at 

apat na armas ang nasamsam sa 
serye ng mga taktikal na opensiba 
ng Bagong Hukbong Bayan (BHB) 
nitong Pebrero. 

Pebrero 20. Dalawang M16 at 
ilang kagamitang pangkomunika- 
syon ang nasamsam ng mga Pu- 
lang mandirigma mula sa reyd sa 
Port Barton Development Corp. sa 
Tandan Island, San Vicente, Pala- 
wan. 

Pebrero 14. Dalawang elemen- 
to ng Citizens Armed Force Geo- 
graphical Unit (CAFGU) ang nasu- 


[e elemento ng militar ang 


10 


gatan nang tambangan ang mga 
ito ng mga Pulang mandirigma sa 
Barangay Banag-Banag, Sibagat, 
Agusan del Sur. Isang araw bago 
ito, napatay ang isang elemento ng 
6th Scout Ranger Company nang 
makalaban ng kanyang yunit ang 
BHB sa bayan ng Buenavista, Agu- 
san del Norte. 

Pebrero 13. Isang sundalo ng 
58th IB ang nasugatan nang pa- 
sabugan ng mga Pulang mandirig- 
ma ang isang trak ng militar sa 
Barangay Anibongan, Lianga, Su- 
rigao del Sur. 

Pebrero 8. Dalawang pulis ang 


nasugatan nang ambusin sila ng 
mga gerilya ng BHB sa Barangay 
Badling, Uson, Masbate. Bumibya- 
he ang patrol car na sinasakyan 
ng mga elemento ng Philippine 
National Police-Special Action 
Force nang hagisan ang mga ito 
ng eksplosibo ng mga gerilyang 
bayan. 

Pebrero 7. Isang karbin, isang 
pistolang kalibre .45 at dalawang 
granada ang kinumpiska ng mga 
Pulang mandirigma sa isang retira- 
dong sarhento ng Philippine Army 
sa Sityo Baliw, Barangay Payapag, 
Bacuag, Surigao del Norte. ABI 


ANG BAYAN Pebrero 21, 2010 


Usapang pangkapayapaan 


sa rehimeng Arroyo, sarado na 


uluyan nang sinarhan kapwa 
Tr National Democratic Front 

of the Philippines (NDFP) at 
Moro Islamic Liberation Front 
(MILF) ang pakikipag-usap pangka- 
payapaan sa rehimeng Arroyo. Si- 
nabi ng NDFP at MILF na wala nang 
pag-asang makapagbuo pa ng anu- 
mang kasunduan sa iilang buwan 
na lamang na natitira sa termino 


ng rehimeng US-Arroyo. Anila, mas 
gusto pa nilang hintayin na lamang 
ang rehimeng hahalili sa kasaluku- 
yang gubyerno. 

Bukod dito, sinabi ng NDFP na 
kailanman ay hindi naging sinsero 
ang naghaharing rehimen sa paki- 
kipagnegosasyon nito. 

Nilabag ng GRP ang halos lahat 
ng kasunduang napagkaisahan sa 


Mga sinasabing tagumpay 
ng Nolcom, pinabulaanan 


agila-gilalas na mga kwento ng tagumpay ang inilalabas ng 

Northern Luzon Command (NOLCOM) para tabunan ang mga ka- 
biguang militar nito at ng 5th Infantry Division ng Philippine Ar- 
my. Ito ang sagot ni Ka Diego Wadagan, tagapagsalita ng Agustin 
Begnalen Command ng Bagong Hukbong Bayan (BHB-Abra), no- 
ong Pebrero 9 sa ipinangalandakang mga tagumpay ng NOLCOM at 
5th ID laban sa rebolusyonaryong kilusan sa Ilocos-Cordillera Re- 
gion. 

Ipinagmalaki noong ikalawang linggo ng Pebrero nina Col. Es- 
sel Soriano, kumander ng 503rd Brigade at Lt. Col. Rogelio Migo- 
te, kumander ng 50th IB, na naagaw daw ng kanilang mga sunda- 
lo ang isang malaking kampo ng BHB sa Tubo, Abra. Nakatuklas 
din umano ang mga sundalo ng 41st IB ng imbakan ng mga armas 
ng BHB sa Barangay Buneg sa Lacub. 

Pinagtawanan lamang ito ng BHB dahil ang nasabing malaking 
kampo ay matagal nang abandonado. Ani Wadagan, wala naman 
talagang mga permanenteng kampo ang BHB. Hindi rin totoong 
nakatuklas ang tropa ng 41st IB ng nakaimbak na mga armas da- 
hil walang labis na mga baril ang BHB sa dami ng mga narerekrut 
nito. 

Ang totoo'y naglulubid lamang ng mga kwento ang mga upi- 
syal ng militar para tabunan ang kanilang mga kaswalti sa laba- 
nan, ani Wadagan. Halos isang dibisyong tropa ang ibinuhos ng 
NOLCOM gamit ang mga eroplano't helikopter ng Philippine Air 
Force sa isang malawakang operasyong militar para tugisin ang 
BHB noong Enero 27 hanggang Pebrero 4. Sa kabila ng pwersang 
ito, umabot sa 29 sundalo ang napatay at 35 ang nasugatan sa 
mga labanan sa bayan pa lamang ng Malibcong, Abra. Bukod pa 
ito sa mga kagamitang militar na nasamsam at nasira sa mga 
kontra-atake ng mga yunit ng BHB sa iba't ibang lugar ng Cor- 
dillera. ABI 

pagitan nito at ng NDFP. Pinakahu- 
li dito ang paglabag ng rehimeng 
Arroyo sa kasunduang palayain ang 
14 na nakadetineng konsultant ng 
NDFP para makalahok ang mga ito 
sa nakatakda sanang usapan noong 
Agosto 2009. Ang pag-aresto, pag- 
detine at pagsasampa ng mga ga- 
wa-gawang kaso laban sa kanila ay 
paglabag sa JASIG na nagbibigay 
proteksyon at nagbabawal sa pag- 
aresto sa mga konsultant at istap 
na imbwelto sa usapang pangkapa- 
yapaan. Subalit dalawang konsul- 
tant lamang ang pinalaya at may 
kondisyon pa ang pagpapalaya sa 
isa. Kalaunan ay idineklara ng rehi- 
men na walang matutuloy na usa- 
pan hangga't hindi pumapayag ang 
NDFP na unahin ang pagtalakay sa 
pagdidisarma, paglalansag at rein- 
tegrasyon ng Bagong Hukbong Ba- 
yan bago pa man talakayin ang 
mga repormang panlipunan, pang- 
ekonomya at pampulitika. Taliwas 
ito sa napagkasunduan sa The Ha- 
gue Joint Declaration ng 1992. 

Nitong huli, nang-intriga pa 
ang rehimeng Arroyo nang maglu- 
bid si Defense Secretary Norberto 
Gonzales ng kasinungalingan hing- 
gil sa pagkakahati umano ng rebo- 
lusyonaryong kilusan sa pagitan ng 
mga pumapabor sa usapang pang- 
kapayapaan at elektoral na pakiki- 
baka at yaong pumapabor sa arma- 
dong pakikibaka. Ginawa namang 
sangkalan nina Gonzales at Anna- 
belle Abaya ng Office of the Presi- 
dential Adviser on the Peace 
Process ang intrigang ito para itu- 
lak muli ang pakikipag-usap sa 
mga lokal na kumand ng Bagong 
Hukbong Bayan (BHB) at pag-alok 
ng “amnestiya at rehabilitasyon.” 
Paraan lamang ito para makapag- 
palabas ng mga huwad na surende- 
ri ang matataas na upisyal-militar 
at makurakot ang pondong “panre- 
habilitasyon.” 

Mas masahol pa, ang intriga 
hinggil sa pagpapaksyon umano sa 
loob ng rebolusyonaryong kilusan 

ay hudyat ng pag-iibayo ng mga 
ekstrahudisyal na pagpatay at iba 
pang paglabag sa karapatang-tao. 
Ang mga biktima ay ilalarawan na 
naman bilang kaswalti umano ng 
purgahan. 

Ani Fidel Agcaoili, tagapangu- 
lo ng NDFP Human Rights Commit- 
tee, hindi interesado ang rehi- 
meng Arroyo sa negosasyong 
pangkapayapaang may layong lu- 
tasin ang mga ugat ng armadong 
tunggalian at magluluwal ng re- 
pormang panlipunan, pang-eko- 
nomya at pampulitika sa bansa. 

Sa panig naman ng MILF, ilang 
ulit na silang pinangakuan ng re- 
himeng Arroyo na pagbibigyan 
ang kanilang kahilingan para sa 
tunay na awtonomya. Subalit pa- 
lagi na lamang silang inaalok ng 
“pinaunlad na awtonomya” sa ma- 
kitid na balangkas ng Autono- 
mous Region in Muslim Mindanao. 
Nitong Pebrero ay pangatlong be- 
ses na nagbalangkas ng borador 
hinggil sa “pinaunlad na awtono- 
mya” ang peace panel ng rehi- 
meng Arroyo na nakikipag-usap sa 
MILF. 

Dahil malinaw na wala silang 
mararating, tumanggi na ang 


MILF na humarap sa usapan. 
Anang MILF, kung sadyang walang 
salubungan na maaaring mangya- 
ri ngayon, hihintayin na lamang 
nila ang susunod na rehimen na 
maaaring makausap nang mas ser- 
yoso. AB] 

Singil ng Meralco, sumobra nang P7 bilyon 


SOBRA ng P7.01 bilyon ang sini- 
ngil ng Manila Electric Co. (Me- 
ralco) sa mga kliyente nito, ayon 
sa Commission on Audit (COA). 
Ayon sa COA, sumobra ng P1.68 
bilyon ang singil ng Meralco no- 
ong 2004 at P5.33 bilyon noong 
2007. 

Anang COA, nangyari ito dahil 
isinama ng Meralco sa mga gastos 
sa operasyong ipinasa nito sa mga 
konsyumer ng kuryente ang ginu- 
gol ng kumpanya para sa ilang ari- 
arian at makinarya na hindi naman 
ginamit sa paglikha o distribusyon 
ng kuryente. 

Kabilang sa mga ginastusan ng 
Meralco na hindi pinayagan ng 
COA na bawiin ng kumpanya mula 
sa mga konsyumer ang konstruk- 
syon ng isang sapa at paradahan 
ng sasakyan na isang kilometro pa 
ang layo mula sa upisina ng Me- 
ralco, mga pensyon ng mga emple- 
yado at malalaking sweldo at be- 
nepisyo ng mga ehekutibo nito. 

Hindi ito ang unang pagkakata- 
on na sumingil ng sobra ang Me- 
ralco. Noong 2003, inutusan ng 
Korte Suprema ang Meralco na iba- 
lik sa mga konsyumer nito ang P30 
bilyong sobra sa mga siningil nito 
dahil ibinilang ng kumpanya sa mga 
gastos umano nito sa operasyon 
ang buwis na binabayaran nito. 


Ang awdit ng Meralco ay iniutos 
ng Korte Suprema matapos magpe- 
tisyon ang Meralco noong 2004 na 
magtaas ng singil sa kuryente. 

Nagagawa ng Meralco ang la- 
hat ng pang-aabusong ito dahil sa 
ilalim ng Electric Power Industry 
Reform Act (EPIRA), napagtibay 
ang pribadong monopolyong kon- 
trol nito at pinahihintulutan itong 
kumamal ng malaking ganansya. 
Ang EPIRA ay resulta ng pag- 
tataguyod ng rehimeng Arroyo ng 
mga patakaran ng liberalisasyon, 
deregulasyon at pribatisasyon. 

Samantala, nakatakdang tuma- 
as na naman ang singil sa kuryen- 
te sa Marso. Kinukundisyon na ng 
Meralco ang isip ng publiko sa 
nagbabadyang pagtaas pa ng mga 
bayarin sa kuryente bunga umano 
ng umiiral na tagtuyot. Dahil sa 
kakulangan ng tubig-ulan, buma- 
baba na raw ang lebel ng tubig sa 
mga dam at nagkukulang na ang 
bolyum ng tubig na nagpapaandar 
sa mga hydroelectric na planta ng 
kuryente. 

Sa ngayon ay dumadalas na 
ang mga brownout laluna sa Luzon 
at Mindanao. Nagpahiwatig na ang 
Meralco na kung nais ng mga kon- 
syumer na iwasan ang brownout, 
dapat tanggapin nila ang pagtaas 
ng singil sa kuryente. ABI 


Mga residente ng Laguna de Bay, naglunsad ng karaban 


NAGLUNSAD ng sariling karaban ang mga mangi- 
ngisda, magsasaka at mga biktima ng bagyong 
Ondoy na naninirahan malapit sa Laguna de Bay 
noong Pebrero 9 para bigyang-suporta ang mga 
progresibong kandidato at partidong nagdadala 
ng kanilang mga interes sa loob at labas ng Kon- 
greso. 

Pinamunuan ang karaban ng Pambansang Lakas ng 
Kilusang Mamamalakaya ng Pilipinas (PAMALAKAYA), 
Katipunan ng Samahang Magbubukid ng Timog Kata- 

galugan (Kasama-TK) at ng multisektoral na Save La- 
guna Lake Movement. Nagsimula ang karaban sa ba- 
yan ng Jalajala at nagtapos sa Lupang Arenda sa ba- 
yan ng Taytay, Rizal. 

Sumama sa pagkilos na ito ang sampung pampasa- 
herong dyip na nagtataglay ng pangkampanyang istri- 
mer ng mga progresibong kandidatong tumatakbong 
senador na sina Satur Ocampo at Liza Maza at mga 
partidong Bayan Muna, Anakpawis, Gabriela Women’s 
Party at Kabataan Partylist. ABI 

Mga rebolusyonaryong tungkulin 
sa panahon ng eleksyon 


À ng mga eleksyon sa ilalim ng bulok na nagha- Mistula itong malaking karnabal na pang-aliw sa ma- 


haring reaksyunaryong estado at sistema ay hu- mamayan. Sinasamantala nito ang kanilang kahirapan 
wad at palaging batbat ng anomalya at karaha- at inaakit sila ng pera at ibang materyal na bagay pa- 
san. Ang mga ito ay konsentradong paligsahan ng la- ra makuha ang kanilang boto. Ang pagboto nila ay na- 
kas, salapi at mga maniobra ng magkakaribal na elitis- gagamit na palamuti para pagmukhaing demokratiko 
tang paksyon sa papet na reaksyunaryong paghahari. ang proseso. Habang napaaasa pa ang mamamayan sa 
Karahasan, panunuhol at pandaraya ang pinakasusi sa mga reaksyunaryong eleksyon, malaking mayorya pa 
likod ng tagumpay. rin ang napalalahok dito. 
Hindi ito tunay na demokratikong proseso at hin- Gayunman, sa limitadong antas na kakayanin sa 
di sumasalamin sa tunay na interes ng sambayanan. ilalim ng reaksyunaryong estado at sistema, maaari at 
mahalaga pa ring masamantala ang mga reaksyu- 
naryong eleksyon upang makakuha ng mga kong- 
kretong pakinabang sa interes ng mamamayan at 
ng rebolusyonaryong kilusan. Tungkulin ng mga re- 
bolusyonaryong pwersa na masusing gabayan ang 
mamamayan sa pagkilos sa mga reak- 
syunaryong halalan. 
Inilalapat ng rebolusyonaryong 
kilusan ang dalawahang taktika sa 
mga panahon ng reaksyunaryong 
eleksyon. Saligang tungkulin nitong 
ilantad ang kahungkagan ng mga 
reaksyunaryong eleksyon at ang 
kabulukan ng kinapapalooban ni- 
tong sistema. Binibigyang-diin 
ang armadong pakikibaka bilang 
tiyak at pangunahing paraan ng 
pag-agaw sa kapangyarihang 
pampulitika upang makamit ang 
pundamental at ganap na panlipu- 
nang pagbabago. 

Mga tampok sa Dalawang kaso ng Malawakang suporta Usapang pangkapaya- 
R A pang-aagaw ng lupa sa Morong 43 paan sa rehimen, 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


